John William Waterhouse
<s>John William Waterhouse (Rim, 6. aprila 1849. - London, 10. februar 1917.) britanski je prerafaelitski slikar, poznat po svojim slikama s tematikom iz mitologije (posebice grčke) te književnosti.</s>

<s>Biografija</s>

<s>Rođen je u 1849. u Rimu, a roditelji su mu bili slikari William i Isabela Waterhouse.</s><s>Kad je imao pet godina, njegova se obitelj preselila u South Kensington.</s><s>Otac ga je poučavao slikanju, a potom je pristupio Kraljevskoj akademiji 1870.. gdje su i izloženi njegovi raniji radovi, a potom u Dudleyjevoj galeriji i Društvu britanskih umjetnika.</s>

<s>Godine 1883. vjenčao se s Esther Kenworthy, također slikaricom.</s><s>Imali su dvoje djece, a oboje je umrlo u djetinjstvu.</s><s>Waterhouse je izabran za punopravnog akademika.</s><s>Poučavao je u Drvodjeljskoj umjetničkoj školi svetog Ivana, a potom se pridružio i njihovoj udruzi te služio u Kraljevskom akademskom vijeću.</s>

<s>Umro je od raka 1917., a pokopan je na groblju Kensal Green.</s>

<s>Djela</s>

<s>Waterhouse je 1874. za Akademijinu izložbu priredio djelo San i njegov polubrat Smrt, prikaz Hipna i Tanatosa.</s><s>Slika je naišla na dobar prijam kod publike te je izlagao u Akademiji gotovo svake godine sve do svoje smrti.</s>

<s>Jedna od najpoznatijih Waterhouseovih slika jest The Lady of Shalott, o dami od Shallota, koja prikazuje Elaine od Astolata koja je umrla od tuge jer je Lancelot nije volio.</s><s>Naslikao je 1888., 1896. i 1916. tri različite verzije slike njezina lika.</s>

<s>Drugi omiljeni lik bila mu je Ofelija.</s><s>Najpoznatija slika prikazuje je nedugo prije njezine smrti, kako stavlja cvijeće u kosu te sjeda na granu povrh jezera.</s><s>Kao i The Lady of Shalott i brojne druge slike, opisuje smrt mlade djevojke pored vode.</s><s>Ovu je sliku 1888. prikazao da bi dobio diplomu (izvorno je namjeravao dati sliku sirene, ali nije je stigao dovršiti).</s><s>Ofeliju je opet naslikao 1894. te 1909., a planirao je još jednu sliku - Ophelia in the Churchyard, Ofeliju u crkvenom dvorištu, ali je nije uspio dovršiti zbog bolesti.</s>

<s>Galerija</s>

<s>Vanjske veze</s>

<s>Djela
 Život i djela Johna Williama Waterhousea  
 John William Waterhouse - galerije 
 John Willaim Waterhouse</s>

<s>Britanski slikari
Slikari romantizma</s>

